als_Latn dik_Latn sag_Latn
Listat e kadidatëve të rinj të Kuvendit të Kosovës kanë dalë. Koalicioni PAN ka marrë 39 ulëse në Kuvendin e Kosovës, Lëvizja Vetëvendosje, 32 ulëse dhe koalicioni LAA do të ketë 29 ulëse.
Kuvendit i janë shtuar edhe emrat e rinj në secilën parti, Frashër Krasniqi është një ndër deputet e rinj nga Lëvizja Vetëvendosje.
Krasniqi edhe pse mbahen nën arrest shtëpiak ai ka arritur t’i fitojë votat për t’u bërë deputet dhe për këtë ka falënderuar qytetarët e Kosovës.
Ai përmes një statusi në Facebook, ka shkruar se qytetarët i kanë treguar gjykatës së kapur, që populli ka bërë gjyq tjetër.
Krasniqi gjithashtu ka shkruar se do t’i përfaqësojë besnikërisht në Kuvend.
Statusi i plotë:
Te dashur qytetarë,
Faleminderit përzemërsisht që më zgjodhët deputet.
Faleminderit që i treguat gjykatës së kapur, që populli ka bërë një gjyq tjetër. Nje gjyq që u besoi aktivistëve të pafajshëm kurse i shpalli fajtorë kriminelët që montuan raste gjyqësore.
Do t'ju përfaqësoj besnikërisht në Kuvend. Do t'i perfaqësoj besnikërisht Egzonin, Adean dhe Atdheun që bashkë me mua po e përjetojnë në lekurën e tyre padrejtësinë e shtetit të kapur që na e ktheu nga burgu të vdekur, shokun tonë më të mirë.
Nuk do të lejmë gurë pa lëvizur deri sa ta sjellim në vend drejtësinë për Astritin!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn